
ROMÂNIA


                     

JUDEŢUL IAŞI




                    

MUNICIPIUL PAŞCANI



CONSILIUL LOCAL





HOTĂRÂRE
privind modificarea şi completarea H.C.L. nr. 40/31.03.2005 

privind înfiinţarea Poliţiei Comunitare a municipiului Paşcani şi aprobarea  Regulamentului de Organizare şi Funcţionare a acesteia

Consiliul Local al municipiului Paşcani, judeţul Iaşi;

Având în vedere referatul nr. 474/14.01.2009 al compartimentului  Resurse umane din cadrul Primăriei municipiului Paşcani;   
 Având în vedere Rapoartele de avizare ale Comisiei de prognoze economico-sociale, buget, finanţe, industrie şi IMM-uri  şi ale Comisiei juridice, ordine publică, drepturile omului şi libertăţi cetăţeneşti din cadrul Consiliului Local al municipiului Paşcani;
În conformitate cu prevederile Legii nr. 371/2004, privind înfiinţarea, organizarea şi functionarea Politiei Comunitare,  modificata si completata;

Având în vedere prevederile Hotărârea nr. 2.295/2004 pentru aprobarea Regulamentului-cadru de organizare şi funcţionare a Poliţiei Comunitare;

          Având în vedere prevederile Legii nr.188/1999 privind Statutul funcţionarilor publici, republicată,modificată şi completată;

           Având în vedere prevederile Legii nr. 53/2003-Codul Muncii, modificată şi completată ;


Având în vedere prevederile art. 36, alin. (2) litera a) şi alin. (3) litera b) din Legea nr. 215/2001 privind administraţia publică locală, republicată, modificată şi completată ;

În temeiul art. 45 alin. (1) din Legea nr. 215/2001 privind administraţia publică locală republicată, modificată şi completată, 
H O T Ă R Ă Ş T E:

Art. 1  Se modifică şi se completează art. 25 al H.C.L. nr. 40/31.03.2005 privind înfiinţarea Poliţiei Comunitare a municipiului Paşcani şi aprobarea  Regulamentului de Organizare şi Funcţionare a acesteia.

Acesta va avea două noi aliniate (e) şi (f) cu următorul cuprins :
Art. 25

(e) Se introduce obligativitatea efectuării pregătirii fizice şi însuşirea tehnicilor de autoapărare pentru tot personalul angajat în cadrul Serviciului Poliţie Comunitară Paşcani, prin entităţi specializate în acest domeniu .
(f) Poliţiştii comunitari vor avea acces gratuit  la sala municipală de sport , la orele stabilite de comun acord cu personalul acesteia, în vederea efectuarii antrenamentelor.

Art. 2 Serviciul Administratie Publica va comunica in copie prezenta hotărâre:
· Instituţiei Prefectului judeţului Iaşi ;

· Primarului municipiului Paşcani ;

· Serviciului Poliţie Comunitară Paşcani ;

· Compartiment Resurse  umane ;
· Serviciul Buget, Financiar, Contabilitate ;
· Administratorului Salii municipale de Sport – d-nul Marculet Pavel.

PREŞEDINTE DE ŞEDINŢĂ 


            CONTRASEMNEAZĂ,

CONSILIER, Dionisie AFLOROAEI                            
              SECRETAR,









                    ZUZAN MIRCEA

Nr. 13

Din   26.01.2009












































































































































































































































































































